**So**

**SOCIĀLO UN VESELĪBAS JAUTĀJUMU KOMITEJAS**

**SĒDES PROTOKOLS**

Zinātnes ielā 7, Siguldā

2024.gada 11. decembrī Nr. 10

**Sēde sasaukta** : plkst. 14.00

**Sēde atklāta:**  plkst. 14.02

**Sēdi vada:** Sociālo un veselības jautājumu komitejas priekšsēdētājaEva Viļķina

**Protokolē:** dokumentu pārvaldības domes sekretāre Sanita.Pole

**Sēdē piedalās**

Komitejas locekļi**:** Zane Berdinska

Erlends Eisaks

Līga Sausiņa

**Nepiedalās komitejas locekle:** Zane Segliņa

**Siguldas novada pašvaldības iestāžu darbinieki**: izpilddirektors A. Draudiņš, Sociālā dienesta vadītājas vietniece L. Apine , Sociālā dienesta jurists Selvis Selga, Sociālo pakalpojumu nodaļas vadītāja Ineta Balode

Komitejas sēde ir atklāta. Komitejas sēdes laikā tiek veikts audioieraksts.

**Darba kārtība:**

**1. Par nekustāmā īpašuma patapinājuma līguma Nr. SNP/2022/1126 pagarināšanu**

Pirms sēdes darba kārtības jautājumu izskatīšanas, sēdes vadītājs lūdz papildināt darba kārtību ar vienu papildjautājumu: **1.** Par nomas objekta piedāvājumu rezultātiem Siguldas novada pašvaldības Sociālā dienesta klientu apkalpošanas vietas nodrošināšanai Raganā, Krimuldas pagastā

atklāti balsojot ar 4 balsīm par (Z. Berdinska, E. Eisaks, L. Sausiņa, , E. Viļķina), pret – nav, atturas – nav, **komiteja nolemj:**

papildināt sēdes darba kārtību ar vienu papildjautājumu;

**1.§**

**Par nekustāmā īpašuma patapinājuma līguma Nr. SNP/2022/1126 pagarināšanu**

Ziņo: Sociālā dienesta vadītājas vietniece L. Apine

* + - 1. Saskaņā ar Siguldas novada pašvaldības (turpmāk- Pašvaldība) domes 2022.gada 14.jūlija lēmumu “Par patapinājuma līguma noslēgšanu” (prot. Nr.15, 38. §), turpmāk – Lēmums, biedrībai “Aicinājums Tev”, reģistrācijas Nr. 40008076668, turpmāk – Biedrība, kā sabiedriskā labuma organizācijai nodots bezaltlīdzības lietošanā nekustamais īpašums A.Kronvalda ielā 4, Siguldā, Siguldas novadā, paredzot līguma termiņu uz 7 (septiņiem) gadiem.
      2. Pašvaldībā saņemta Biedrības 2024.gada 11.novembra vēstule Nr. 11/2024 “Par Nekustāmā īpašuma patapinājuma līgumu Nr. SNP/2022/1126 pagarināšanu”, saskaņā ar kuru biedrība informē, ka īstenojusi projektus, kur izveidi nodrošina patapinātajās telpās. Biedrība īstenojusi projektus Eiropas Lauksaimniecības fonda Lauku attīstības programmas pasākuma „Lauku ekonomikas dažādošana un dzīves kvalitātes veicināšana vietējo attīstības stratēģiju īstenošanas teritorijā” ietvaros: Lauku atbalsta dienesta projekts „Dienas nodarbinātības centra ar specializētām darbnīcām izveidošana Siguldas novadā” Nr.11-04-LL01-L413102-000001; Lauku atbalsta dienesta projektu “Dienas nodarbinātības centra vienkāršotā atjaunošana Siguldā” (Nr. 19-04-AL32-A019.2201-000001) 2021. gadā; Lauku atbalsta dienesta projekts “Dienas nodarbinātības centra darbības paplašināšana” Nr.22-04-AL32-A019.2201-000004, 2024. gads. Biedrība plāno iesniegt LEADER projektu trešajai kārtai ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātes “Kopienu spēcinošas un vietas attīstību sekmējošas iniciatīvas” rīcībā 2.2. “Daudzveidīgu sabiedrisko aktivitāšu pieejamība un attīstība” ietvaros, lai veicinātu daudzveidīgu sabiedrisko aktivitāšu pieejamību un nodrošināšanu, pilnveidotu biedrības sniegtos sociālos pakalpojumus un attīstītu sabiedrisko aktivitāšu daudzveidību mūžizglītības, brīvā laika un veselības uzlabošanas ietvaros.
      3. Saskaņā ar 2023. gada 10. oktobra Ministru kabineta noteikumu Nr. 580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” 49.3. apakšpunktu, lai pieteiktos atbalsta saņemšanai aktivātei “Kopienu spēcinošas un vietas attīstību sekmējošas iniciatīvas”, [..] *Ja nekustamais īpašums, kurā īsteno projektu, ir valsts vai pašvaldības īpašumā vai valdījumā, atbalsta pretendents var iesniegt patapinājuma līguma kopiju (patapinājuma līgums noslēgts vismaz uz septiņiem gadiem no projekta iesnieguma iesniegšanas dienas)* [..]

Ņemot vērā norādīto, biedrība lūdz pagarināt 2022. gada 9. augustā noslēgto Nekustamā īpašuma patapinājuma līgumu starp Siguldas novada pašvaldību un biedrību “Aicinājums Tev” Nr. SNP/2022/1126 uz laiku līdz 2032. gada 8.augustam (kopējais līguma termiņš būtu 10 gadi);

1. Izvērtējot pašvaldības rīcībā esošo informāciju, konstatēts:
   1. nekustamais īpašums Ata Kronvalda ielā 4, Siguldā, Siguldas novadā, sastāvošs no zemes gabala 0,1815 ha platībā ar kadastra apzīmējumu 8015 002 3420 un ēkas 108,4 m2 platībā ar kadastra apzīmējumu 8015 002 3420 001, (turpmāk − nekustamais īpašums), pamatojoties uz 2022. gada 9. augustā noslēgto Nekustamā īpašuma patapinājuma līgumu starp Siguldas novada pašvaldību un biedrību “Aicinājums Tev” Nr. SNP/2022/1126, nodots biedrībai bez atlīdzības lietojumā. Īpašums lietošanā nodots šādam izmantošanas mērķim – sabiedrības, it īpaši trūcīgo un sociāli mazaizsargāto personu grupu, sociālās labklājības celšana (t.sk. specializētas darbnīcas nodrošināšana Siguldas novada iedzīvotājiem ar garīga rakstura traucējumiem darbspējīgā vecumā un dienas aprūpes centra darbības nodrošināšana Siguldas novada iedzīvotājiem ar garīga rakstura traucējumiem). Līgums noslēgts uz laiku, kamēr Biedrībai ir sabiedriskā labuma guvēja organizācijas statuss, bet ne ilgāk kā līdz 2029.gada 1.augustam;
   2. Pašvaldību likuma 4.panta pirmās daļas 9.punkts noteic, ka pašvaldības autonomā funkcija ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
   3. saskaņā ar Valsts ieņēmumu dienesta publiskojamo datu bāzē norādīto informāciju, biedrībai ir piešķirts sabiedriskā labuma organizācijas statuss no 2005. gada 2. septembra. Biedrības darbība ir vērsta uz cilvēku ar invaliditāti integrācija sabiedrībā, tiesību un interešu aizstāvību, pilsoniskas sabiedrības attīstību, iedzīvotāju brīvā laika organizēšanu un sociālās pakalpojumu attīstība, nodarbinātības veicināšanu;
   4. biedrība ir izteikusi lūgumu pagarināt 2022. gada 9. augustā noslēgto nekustamā īpašuma patapinājuma līgumu starp Siguldas novada pašvaldību un biedrību “Aicinājums Tev” Nr. SNP/2022/1126 līdz 2032.gada 8.augustam;
   5. Publiskās personas finanšu līdzekļu un mantas izšķērdēšanas novēršanas likuma 5. panta:
      1. otrās daļas 4.1 punkts noteic, ka pašvaldībai aizliegts tās mantu nodot citām personām bezatlīdzības lietošanā, izņemot gadījumus, kad pašvaldība savu mantu nodod sabiedriskā labuma organizācijai,
      2. trešā daļa noteic, ka ja publiskas personas mantu nodod bezatlīdzības lietošanā, par to pieņem lēmumu. Lēmumā norāda vismaz šādu informāciju: bezatlīdzības lietošanā nododamā manta, tās apjoms, bilances vērtība, stāvoklis un apraksts; nodošanas nepieciešamība un lietderība; nododamās mantas lietošanas vai iznomāšanas mērķis un termiņš, gadījumi, kad nododamā manta atdodama atpakaļ; citi nepieciešamie noteikumi, tai skaitā noteikumi, lai nodrošinātu attiecīgās mantas saglabāšanu un atbilstošu izmantošanu,
      3. piektā daļa noteic, ka lēmuma par publiskas personas mantas nodošanu bezatlīdzības lietošanā sabiedriskā labuma organizācijai pieņem attiecīgi Ministru kabinets vai atvasinātas publiskas personas orgāns. Publiskas personas mantu bezatlīdzības lietošanā sabiedriskā labu organizācijai nodod uz laiku, kamēr tiem ir spēkā attiecīgais statuss, bet ne ilgāk par 10 gadiem. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam var nodot atkārtoti.
   6. 2022.gada 9.augustā noslēgtā nekustamā īpašuma patapinājuma līguma Nr. SNP/2022/1126 4.1. punkts nosaka visus Līguma grozījumus un papildinājumus Līdzēji izdara rakstveidā, tie ir pievienojami Līgumam un ir tā neatņemamas sastāvdaļas.

Ievērojot iepriekš minēto un, pamatojoties uz Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, trešo, ceturto un sesto daļu un Pašvaldību likuma 4.panta pirmās daļas 9.punktu, 10.panta pirmās daļas 17. un 21. punktu, otrās daļas pirmo punktu, 73.panta ceturto daļu, kā arī ņemot vērā Sociālo un veselības jautājumu komitejas 2024.gada 11.decembra sēdes atzinumu (prot. Nr. 10,1.§) un Finanšu komitejas 2024.gada 12.decembra sēdes atzinumu (prot. Nr. 12, 20. §), atklāti balsojot ar 4 balsīm par (Z. Berdinska, E. Eisaks, L. Sausiņa, E. Viļķina), pret – nav, atturas – nav **komiteja nolemj**:

1. pagarināt 2022. gada 9. augustā noslēgto nekustamā īpašuma patapinājuma līgumu starp Siguldas novada pašvaldību un biedrību “Aicinājums Tev” Nr. SNP/2022/1126 uz laiku līdz 2032.gada 8.augustam, tādējādi kopējais patapinājuma līguma termiņš ir 10 gadi
2. uzdot Sociālajam dienestam sagatavot vienošanos par grozījumiem 2022. gada 9. augusta nekustamā īpašuma patapinājuma līgumā Nr. SNP/2022/1126.

**2.§**

**Par** **nomas objekta piedāvājumu rezultātiem** **Siguldas novada pašvaldības Sociālā dienesta** **klientu apkalpošanas vietas nodrošināšanai Raganā, Krimuldas pagastā**

Ziņo: Siguldas novada pašvaldības Sociālā dienesta jurists Selvis Selga

Ar Siguldas novada pašvaldības domes 2024.gada 24.oktobra lēmumu (prot. Nr.20. 35.§) apstiprinātās Piedāvājumu atlases komisija nekustamā īpašuma/telpu nomai Siguldas novada pašvaldības Sociālā dienesta klientu apkalpošanas vietas nodrošināšanai Raganā, Krimuldas pagastā (turpmāk – komisija) 2024.gada 27.novembra atzinumu nekustamā īpašuma/telpu nomai Siguldas novada pašvaldības Sociālā dienesta vajadzībām Raganā, Krimuldas pagastā (prot.Nr.1), (turpmāk tekstā – atzinums), kas pieņemts saskaņā ar piedāvājumu iesniegšanas un atlases kārtību nekustamā īpašuma/telpu nomai, ievērojot Ministru kabineta 2013.gada 29.oktobra noteikumus Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem”, **dome konstatē:**

1. Siguldas novada pašvaldībā 2024.gada septembra beigās no Sociālā dienesta saņemts ierosinājums par nepieciešamību Siguldas novada pašvaldībai turpināt nomāt Sociālā dienesta klientu apkalpošanas vietas nodrošināšanai Raganā, Krimuldas pagastā piemērotas telpas no privātpersonas vai kapitālsabiedrības, organizēt pašvaldībā nomas objekta piedāvājumu atlasi saskaņā ar tiesību aktos noteikto kārtību, jo Siguldas novada pašvaldības īpašumu fondā netika atrastas piemērotas telpas šim nolūkam. Līdzšinējā Telpas nomas līguma termiņš beigsies 2024.gada 31.decembrī;
2. Sociālais dienests ir Siguldas novada pašvaldības izveidota iestāde, kas ikdienā īsteno Pašvaldību likumā 4.panta pirmās daļas 9.punktā noteikto pašvaldību autonomo funkciju t.i. nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus;
3. šobrīd Sociālajā dienestā ir nodarbināti 42 (četrdesmit divi) darbinieki. Klientu apkalpošana tiek nodrošināta 9 pieņemšanas punktos visā Siguldas novada teritorijā. Pašvaldības īpašumu fondā nav piemērotas telpas Sociālā dienesta darbības nodrošināšanai Raganā, Krimuldas pagastā, Siguldas novadā. Telpu trūkuma dēļ Raganā, Krimuldas pagastā, šobrī tās tiek nomātas no privātpersonas;
4. kārtību, kādā publiska persona nomā nekustamo īpašumu no privātpersonas vai kapitālsabiedrības regulē Ministru kabineta 2013.gada 29.oktobra noteikumi Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” (turpmāk – MK noteikumi). MK noteikumu 3.punkts nosaka, ka *“publiska persona vai publiskas personas institūcija (turpmāk arī – nomnieks), kura plāno nomāt nekustamo īpašumu savu funkciju izpildes nodrošināšanai, piemēro šajos noteikumos noteikto kārtību, ja atbilstoši normatīvajiem aktiem par publiskas personas mantas iznomāšanu nav pieejams publiskai personai piederošs nekustamais īpašums vai publiskai personai piederoša nekustamā īpašuma noma ir finansiāli neizdevīga”.* Nomas ieceres realizēšanas gadījumā MK noteikumu 4.punkts nosaka nomniekam pienākumu pieņemt lēmumu par nomas objekta piedāvājumu atlases organizēšanu, nodrošinot lēmuma pieņemšanas procesa caurskatāmību. Nomniekam jānosaka kārtība un dokumenti, kas nodrošinās procesa caurskatāmību (nomnieks var noteikt citu institūciju vai amatpersonu, kura pieņem lēmumu par nomas objekta piedāvājumu atlases organizēšanu, kā arī citus šajos noteikumos minētos lēmumus, kas jāpieņem nomniekam). Nomnieks lēmumā paredz nomas objekta nepieciešamības pamatojumu, kā arī apstiprina nomas piedāvājumu iesniegšanas kārtību un nomas sludinājumā publicējamo informāciju (MK noteikumu 5.punkts);
5. Siguldas novada pašvaldības dome 2024.gada 24.oktobrī pieņēma lēmumu “Par nomas objekta piedāvājumu atlases organizēšanu Siguldas novada pašvaldības Sociālā dienesta klientu apkalpošanas vietas nodrošināšanai Raganā, Krimuldas pagastā” (prot.Nr.20. 35.§), (turpmāk tekstā – lēmums);
6. Nomas piedāvājumu atlases kārtība (turpmāk tekstā – Noteikumi) un nomas sludinājumā publicējamā informācija publicēta pašvaldības tīmekļa vietnē www.sigulda.lv un izvietota redzamā vietā Sociālajā dienestā. Saskaņā ar Noteikumu 11. punktu piedāvājums iesniedzams klātienē Sociālajam dienestam no 2024. gada 25. oktobra līdz 2024. gada 26. novembrim plkst.13.00. Zinātnes ielā 7, Siguldā, Siguldas novadā, slēgtā aploksnē, uz kuras norādīts iznomāšanas pretendents un atsauce uz nomnieka nomas sludinājumu.
7. Noteikumu mērķis, atbilstoši Noteikumu 2.punktam, ir nodibināt nomas tiesiskās attiecības ar privātpersonu vai kapitālsabiedrību par nedzīvojamām telpām Sociālā dienesta klientu apkalpošanas vietas nodrošināšanai Raganā, Krimuldas pagastā (turpmāk – Nomas objekts);
8. Noteikumu 11.punktā noteiktajā termiņā iesniegts viens pieteikums (21.11.2024. reģ.Nr.103-21-13/29) – [..]pilnvarotās personas [..]personā (21.10.2024. pilnvara Nr.4286) piedāvājums telpu nomai 58,7 m2 platībā, Saules ielā 1c, Raganā, Krimuldas pagastā, Siguldas novadā;
9. Komisija pieteikuma izvērtēšanas rezultātā atzina, ka piedāvātās telpas Sociālā dienesta klientu apkalpošanas vietas nodrošināšanai Raganā, Krimuldas pagastā ir atbilstošas. Nomas objekts atrodas ne tālāk kā 1500 m no Valsts un pašvaldību vienoto klientu apkalpošanas centra, Parka ielā 1, Raganā, Krimuldas pagastā, Siguldas novadā. Tas ir pieejams cilvēkiem ar kustību traucējumiem un cilvēkiem ar maziem bērniem (bērnu ratiņiem). Nomas objekta darba vide piemērota darba aizsardzības prasībām. Piedāvātajās telpās ir trīs darba kabineti, klientiem un apmeklētājiem ir nodrošināta uzgaidāmā telpa ar sēdvietām un iespēju izmantot sanitāro telpu ar tualeti un roku mazgātni. Kapitālieguldījumus nav nepieciešams veikt. Pēc pretendenta sniegtā apliecinājuma nepastāv šķēršļi nekustamā īpašuma iznomāšanai. Piedāvātais pretendenta nomas maksas apmērs mēnesī ir EUR 5,00 (pieci euro 00 centi) jeb EUR 293,50 (divi simti deviņdesmit trīs euro 50 centi). Uz telpām attiecināmas nekustamā īpašuma nodokļa izmaksas EUR 77,00 (septiņdesmit septiņi euro 00 centi) un apkures izmaksas 3,57 EUR par m2 mēnesī apkures sezonas laikā. Papildus tiks aprēķināts ūdens padeves pakalpojums saskaņā ar skaitītāja rādījumiem un SIA “Saltavots” tarifiem. Nomniekam nepieciešams slēgt atsevišķus līgumus ar pakalpojumu sniedzējiem par elektrības, interneta pakalpojumiem saskaņā ar savām vajadzībām;
10. Saskaņā ar SIA “VCG ekspertu grupas” 2024. gada 11. decembrī sniegto “Atzinumu par atsevišķu telpu Saules ielā 1C, Ragana, Krimuldas pagastā, Siguldas novadā tirgus nomas maksu” nomas maksa par 1 m2 ir EUR 6,00 (seši euro 00 centi) jeb EUR 313,80 (trīs simti trīspadsmit euro 80 centi) mēnesī.
11. Saskaņā ar Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas likums) 6.3 panta pirmo daļu *“publiska persona nomā no privātpersonas vai kapitālsabiedrības nekustamo īpašumu, kas nepieciešams publiskas personas darbības nodrošināšanai saskaņā ar šā likuma un citu likumu noteikumiem, kā arī nodrošina informācijas publisku pieejamību, ievērojot normatīvajos aktos paredzētos informācijas pieejamības ierobežojumus.”* Izšķērdēšanas likuma 3.pants noteic, ka *“publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir: 1) rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu; 2) manta atsavināma un nododama īpašumā vai lietošanā citai personai par iespējami augstāku cenu; 3) manta iegūstama īpašumā vai lietošanā par izdevīgāko cenu.”* Saskaņā ar MK noteikumu 12.3.apakšpunktu, izvērtējot piedāvājumus, nomnieks ņem vērā nekustamā īpašuma zemākās kopējās gada izmaksas, ko nosaka saskaņā ar MK noteikumu 11.6.apakšpunktā minēto informāciju.
12. Noteikumu 4.punkts paredz, ka lēmumu par atlases rezultātiem (uzvarētāja noteikšanu) vai par atlases izbeigšanu bez rezultātiem, vai par atlases procedūras pārtraukšanu pieņem pašvaldības dome.

Ņemot vērā iepriekš minēto un pamatojoties uz Pašvaldību likuma 4.panta pirmās daļas 9.punktu, 10.panta pirmās daļas 19.punktu, 73.panta ceturto daļu, atklāti balsojot ar 4 balsīm par (Z. Berdinska, E. Eisaks, L. Sausiņa, E. Viļķina), pret – nav, atturas – nav dome nolemj**:**

1. atzīt [..]pilnvarotās personas [..] (21.10.2024. pilnvara Nr.4286) piedāvājumu telpu nomai adresē: Saules ielā 1c, Raganā, Krimuldas pagastā, Siguldas novadā, par piemērotu Sociālā dienesta klientu apkalpošanas vietas nodrošināšanai Raganā, Krimuldas pagastā, tādējādi atzīt minēto personu par uzvarētāju nomas objekta atlasē nekustamā īpašuma/telpu nomai Siguldas novada pašvaldības Sociālā dienesta klientu apkalpošanas vietas nodrošināšanai Raganā, Krimuldas pagastā;
2. noslēgt līgumu starp Siguldas novada pašvaldību un [..]pilnvaroto personu [..]par personai piederošo telpu nomu 58,7 m2 platībā Saules ielā 1c, Raganā, Krimuldas pagastā, Siguldas novadā, Siguldas novada pašvaldības Sociālā dienesta klientu apkalpošanas vietas nodrošināšanai Raganā, Krimuldas pagastā. Nomas līguma termiņš 3 (trīs) gadi;
3. uzdot Siguldas novada pašvaldības Sociālajam dienestam 10 (desmit) darbdienu laikā pēc nomas līguma noslēgšanas nodrošināt Ministru kabineta 2013.gada 29.oktobra noteikumu Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 17.1.-17.8.apakšpunktā minētās informācijas publicēšanu pašvaldības tīmekļa vietnē, kā arī izvietošanu publiski pieejamā vietā pašvaldības adresē.

**Sēdes darba kārtības jautājumi ir izskatīti.**

Sēde slēgta plkst. 15:02

Sēdes vadītāja E. Viļķina

Protokolētāja S. Pole